વીરવીરા તથા મિત્રો શાળાએ જતા ખુબ આનંદમાં હતા કારણકે આજે પરીક્ષાનું પરિણામ આવવાનું હતું. બધા પોતપોતાના કલાસમાં જાય છે. જ્યારે ટીચરે પરિણામ જાહેર કર્યું તો બધા જ ખુશ થયા કારણ બધાને પોતપોતાની ઇચ્છા મુજબના માર્કસ આવ્યા હતા. પરંતુ સમીર અંદરથી દુ:ખી હતો તે એમ માનતો હતો કે તેને પોતાની મહેનતના પ્રમાણમાં ઓછા માર્કસ ટીચરે આપ્યા છે. અને ફર્સ્ટ નંબર આવેલ સાગરને ટીચરે વધુ માર્કસ આપ્યા છે. આમ તેના મનમાં ઇર્ષાના બીજ રોપાયા. ધીમે ધીમે તે બધા સાથે ખરાબ વર્તન કરવા લાગ્યો અને એજ રીતે બીજા વિદ્યાર્થીઓ પણ તેની મજાક ઉડાવવા લાગ્યા. વીરવીરા અને મિત્રો રોજ આ બધુ જોતા હતા ગોલી રોજ દાદી સાથે મંદિરમાં જતો ત્યાં પણ પ્રવચનમાં ગુરૂજી ઇર્ષા ન કરવાનું તેમજ બીજાને માફી આપવાની વાત કરતા હતા. તો પીકું પણ હાલમાં પર્યુષણ પર્વમાં ઉપાશ્રય જતો તો ગુરૂ મહારાજ પણ માફ કરવાની અને ગુસ્સો ઇર્ષા ન કરવાની વાત કરતા અને એના પણ બે દિવસ પછી તો સંવત્સરી પર્વ પણ આવતુ હતું. જે દિવસ ક્ષમાપનાનો હતો એકબીજાને ‘મિચ્છામિ દુક્કડમ’ કરવાનો હતો તેને પણ સમીરની આ વાત નહોતી ગમતી.